《答徐耘朝散》
宋代·李复

昔年汾水上，曾遇海南翁。
欲问三山路，先知一溉功。
万纷销寂默。一气抱冲融。
更约丹砂诀，他时访葛洪。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。